Ane Labaka

Ane Labaka MayozAbizena Mayoz idaztea, euskal herritar horren aukera pertsonala da. Izan ere, Euskaltzaindiak, euskara baturako, Maioz onartu du deitura horren grafiatzat. Ikus Euskal Onomastikaren Datutegia (Lasarte-Oria, Gipuzkoa, 1992ko abuztuaren 8a) bertsolaria, idazlea, gidoilaria eta genero ikuspegia txertatzen duen ikerlaria da.

 Bizitza 
UPV/EHUn Euskal Ikasketetako Gradua bukatu zuen 2016an Gasteizen. Egun, euskara irakasle, itzultzaile, hezitzaile eta bertso-eskolako irakasle bezala dihardu. Lasarte-Oriako bertso-eskolako eta Donostiako Dokako bertso-eskolako partaidea da.

UPV/EHUn Gizarte Antropologia masterra ikasi zuen eta Bertsolaritzan garatutako umorea(k), genero ikuspegitik ikerketa burutu zuen amaiera lana gisa. Bertan sexu-genero sistemaren eragina aztertu zuen bertsolaritza, umore, emakume eta botere harremanen arteko loturak aztertuz. Bere bizipenak aipatzeaz gain, 11 emakume elkarrizketatu zituen: Ainhoa Agirreazaldegi, Uxue Alberdi, Onintza Enbeita, Maialen Lujanbio, Alaia Martin, Amaia Agirre, Bea Egizabal, Nerea Elustondo, Aitziber Garmendia, Idoia Torregarai eta Irantzu Varela. 2019an Gipuzkoako Bertsolari Txapelketako finala jokatu zuen.

Ikasketa Feministak eta Generokoak masterra bukatzean, berriz, 2017ko Bertsolari Txapelketa Nagusiko umorea aztergai, genero-ikuspegitik izan zuen ikergai.

Txakur Gorria kolektiboko kidea da Ane Labaka eta 2019an Gure Eskuk abiatutako Tripontzia komiki digitala idatzi zuen Nerea Ibarzabalekin batera. Protagonista ezberdinak dituzten zazpi istoriok osatzen dute komikia, eta burujabetzaren norabidea eguneroko erabaki txikietan hartzen dela irudikatzen du lanak.

2023an argitaratu zuen lehen eleberria, Barraskiloek baino bat gehiago. 10 urteko haur baten ahotsetik kontatu du istorioa. Sukaldeko mahaian, gurasoek banandu egingo direla jakinarazten dioten unean hasten da istorioa. Uxue Razkin Ereineko editoreari album ilustratu gisa eman zion bi urte lehenago, eta elkarrekin egin zuten bide gozagarri horretan nobela bihurtu zen.

 Lorpenak bertsolaritzan 
 Bertsolari Txapelketa Nagusia:2022
 Final aurrekoak, bigarren txanda (1)
 Gipuzkoako Bertsolari Txapelketa:
 final-laurdenak (1): 2015
 Seigarrena (1): 2019
 Laugarrena (1): 2024
 Euskal Herriko Eskolarteko Txapelketa:
 Txapeldun ordea: 2006 (txikitan), 2009 (handitan)
 Gipuzkoako Eskolarteko Txapelketa:
 Txapelduna: 2008 (handitan)
 Sariak:
 Berritxu saria (1): 2008 
 Hernandorena saria (1): 2010 
 Osinalde saria (1): 2011 
 Plazatik Gaztetxera (1): 2011
 Lizardi saria (1): 2014 
 Señora sariketa (1): 2022 

Literatura

 Argitalpenak 
250px|thumb|Ane Labaka Mayoz "Barraskiloek baino bat gehiago" aurkezten. Durangoko azoka, 2023
 Pirritx, Porrotx eta MariMotots eta Makulu Ken taldeentzako kantu-letrak.
 Irrikituetan (Booktegi, 2017)ZIRRIKITUETAN
 Algara mutilatuak. (Susaren Lisipe bilduma, 2021)
 Ezpainetakoak.(Susa/EHAZE, 2021)
 Erradikalak.(Susa/EHAZE, 2021)[https://susa-literatura.eus/liburuak/ganb16 Erradikalak
Ane Labaka Mayoz / Beatriz Egizabal Ollokiegi, 2022]
 Barraskiloek baino bat gehiago. Eleberria (Erein 2023)
 Murmur. (Erein 2024)

 Poesia 

 Hezur berriak. (Susa, 2025). Liburuaren azalaren egilea: Aitane Goñi Landa. 

 Sariak eta errekonozimenduak 

 2017an Mintzola Ahozko Lantegiak eta UPV/EHUko Laboa Katedrak esleitutako ikerketa proiektu saria, doktore tesietarako bidea sustatzekoa.
 2018an Maria Goyri saria, genero ikuspegia barne hartzen duten UPV/EHUko master amaierako lanei emandako saria.
 2018an Markina-Xemeingo Udalak antolatuzen duen XII. Peru Abarka Album Lehiaketaren idazlan irabazlea.
 2024an Peru Abarka lehiaketako narrazio onenaren saria irabazi berri zuen 

 Erreferentziak 

 Kanpo estekak 
 {Bideoa} BAZINEN BEHIN: Ane Labaka, umorean aditu.
 (Bideoa) “Ezpainetakoa” aurkezpen ekitaldia.
 Elkarrizketa: "Oxala dena aldatuko bagenu pixkanaka" Berria, 2020.08.20
Elkarrizketa: "Umoreaz serio"Berria, 2021.09.05

Kategoria:Lasartearrak
Kategoria:Gipuzkoako bertsolariak
Kategoria:Gipuzkoako irakasleak
Kategoria:Euskal Herriko Unibertsitateko ikasleak
Kategoria:Emakume bertsolariak
Kategoria:Emakume irakasleak
Kategoria:Gidoilariak
Kategoria:XXI. mendeko emakume idazleak
Kategoria:XXI. mendeko Euskal Herriko idazleak